Valke trek motorfdiefstal-'baasbrein' by hof vas | Maroela Media
Valke trek motorfdiefstal-'baasbrein' by hof vas
Die Valke se eenheid vir ernstige georganiseerde misdaad het 'n 31-jarige man in hegtenis geneem – vermoedelik die hoof van 'n sindikaat wat spesialiseer in motordiefstal.
Kapt. Matimba Maluleke, woordvoerder van die Valke, het gesê die verdagte is Dinsdag by die Westgate-landdroshof in Johannesburg in hegtenis geneem toe hy verskyn het in verband met 'n ander onverwante saak van motordiefstal.
Volgens Maluleke het die verdagte vermoedelik 'n groep diewe gelei wat 'n vloot nuwe Ford Ranger-voertuie in Desember by 'n motorhandelaar in Phalaborwa gesteel het.
"Tsununu Ahmad Maphosa (31) en Mpho Dzwuguda (26), wat glo deel is van die beweerde sindikaat, is in Januarie vanjaar vasgetrek. Dzwuguda is vrygelaat op R3 000 borgtog terwyl Maphosa in aanhouding sal bly tot sy volgende verskyning op 2 Mei," het Maluleke gesê.
Vyf van die ses gesteelde voertuie is onderskep en teruggevind by die Limpoporivier naby die Beitbrug-grenspos voordat dit oor die Zimbabwiese grens geneem kon word.
Die verdagte sal vandag in die Masisi-landdroshof in Limpopo verskyn op aanklagte van diefstal by 'n sakeperseel asook verskeie ander aanklagte van motordiefstal.
Maluleke het gesê die moontlikheid vir nog inhegtenisnemings kan nie uitgesluit word nie.
Hofaansoek oor ou SA vlag teengestaan
Vermiste Kaapstad-egpaar: Hof hoor oor 'moordkomplot'
Mooi si Maak die Valke organisasie nog groter hul doen goeie werk
Wanneer ek van die Valke lees onthou ek dat hulle in die plek van die Skerpioene gestig is om Zuma te red. Hulle vergelyk nie.